טראנס וורלד איירליינס

טראנס וורלד איירליינס (באנגלית: Trans World Airlines או בקיצור TWA שמה נכתב בעברית כ-ט.וו.א) הייתה חברת תעופה אשר פעלה משנת 1925 ועד 2001, עת התמזגה עם אמריקן איירליינס. טראנס וורלד איירליינס הייתה מחלוצות התעופה האזרחית, ואחת מחברות התעופה הגדולות בעולם.
היסטוריה
TWA הוקמה ב־16 ביולי 1930, כמיזוג של מספר חברות תעופה שפעלו בעיקר בשירות הדואר האמריקאי להובלת דברי דואר אוויר:
תעבורה אווירית טרנס-יבשתית (TAT), (נוסדה בשנת 1928)
ווסטרן אייר אקספרס (WAE), (נוסדה ב-1925)
מדוקס איירליינס
סטנדרט
תאגיד תעשיות תעופה פיטסבורג (PAIC)

המיזוג היה אילוץ שנכפה על חברות התעופה על ידי שירות הדואר, במטרה ליצור חברה גדולה אחת שתוכל להעביר שקי דואר על פני כל מרחב ארצות הברית.

בשנת 1930 חנכה TWA שירות חוף לחוף – ניוארק, ניו ג'רזי, ללוס אנג'לס עם עצירת ביניים בקנזס סיטי, מיזורי. בשנת 1934 שוב הפכה ווסטרן אייר אקספרס לעצמאית (שלימים נקראה Western Air Lines), אך TWA המשיכה כחברת תעופה חוצה יבשות.

בתחילת שנות ה-80 של המאה ה-20 נכנסה החברה לקשיים כספיים ואיש העסקים היהודי קרל אייקן ביצע השתלטות עוינת על החברה ב-1985, באמצעות הליך רכישה ממונפת. לאחר הרכישה, עמד אייקאן בראש החברה והוביל תוכנית ארגון מחדש שכללה קיצוץ בשכר ושבירת שביתה של איגוד העובדים על ידי העסקה של דיילות ודיילות כעובדי קבלן.

בשנת 1992, עקב חובות כבדים, הגישה החברה בקשת "צ'פטר 11" להגנה מפני בקשות פירוק מצד נושים.

בינואר 2001 הודיעה כי אמריקן איירליינס תרכוש את נכסיה, לאחר שביקשה שוב הגנה מפשיטת רגל (צ'פטר 11). TWA חדלה להתקיים כחברת תעופה נפרדת בדצמבר 2001.

 פעילות החברה בישראל 
עד לשנת 1997, TWA הייתה תעופה האמריקאית העיקרית שפעלה בישראל, ואחת מחברות התעופה הזרות הגדולות ומהוותיקות שבהן, שכן היא הפעילה טיסות ללוד עוד בתקופת המנדט הבריטי, החל מ-1946. במהלך מלחמת העצמאות, במרץ 1948 הופסקו טיסות החברה ללוד. לאחר מלחמת העצמאות חזרה להפעיל טיסות לישראל ביולי 1949.

בשנות ה-50 של המאה ה-20 הפעילה שלוש טיסות שבועיות מלוד לניו יורק דרך פרנקפורט. ב-1969 שימשה תל אביב כתחנה בכרטיס מסביב לעולם שמכרה החברה. בשנות השבעים הפעילה כבר טיסה יומית בבואינג 747 לניו יורק דרך רומא ואתונה.

בשנות ה-80 של המאה ה-20 הפעילה בין טיסה אחת לשתי טיסות יומיות לניו יורק דרך אירופה, שחלק מהטיסות המשיכו גם אל יעדים נוספים בארצות הברית. בשנות התשעים הפעילה טיסה יומית מנתב"ג לנמל התעופה קנדי במטוסי בואינג 747. מה שהפך אותה לאחת מחברות התעופה הזרות הגדולות בישראל.

בסוף בשנות ה-90 של המאה ה-20 השירות החל להדרדר בקווים לארצות הברית. כולל הפעלת קווים בבואינג 200–767 ׁבגרסת קצרת הטווח, שנאלצו לעצור לתדלוק בדבלין. לאחר איחוד עם אמריקן אייליינס, האחרונה החליטה שלא להמשיך להפעיל את הקו לתל אביב. ביולי 1999 מטוס של החברה שהמריא מנמל התעופה בן-גוריון בדרכו לניו יורק, נאלץ לנחות שוב לאחר זמן קצר, לאחר שלהקת ציפורים פגעה באחד משני מנועי המטוס וגרמה להשבתתו.

במרץ 2001, הגישו כ-100 מעובדיה וגמלאיה של TWA בישראל בקשת פירוק לחברה, מאחר שלטענתם הייתה חייבת להם כ-13 מיליון דולר. זאת לאחר שחברת "אמריקן איירלינס" שרכשה אותה הודיעה כי אין בכוונתה לרכוש את פעילותה בישראל. העובדים בישראל חששו למצוא עצמם ללא מקום עבודה וללא כל יכולת להבטיח את הזכויות שנצברו להם במשך עשרות שנים של עבודה בחברה, לכן ביקשו מינויו של מפרק זמני, שיתפוס את הנכסים, הרכוש והזכויות שעוד נותרו לחברת TWA בישראל וימנע את הוצאתם אל מחוץ לישראל והרחקתם מהישג ידם של הנושים בישראל. החברה התנגדה לבקשה ואף פנתה לבית המשפט העליון, שדחה את בקשתה. בנוסף הפסיקה ללא הודעה מוקדמת את כל טיסותיה לישראל, שהמשיכו לפעול עד אז. ההליכים המשפטיים נגד החברה נמשכו למעלה מ-9 שנים ורק ב-2010 נחתם הסכם פשרה עם העובדים, אך החברה שילמה רק חלק קטן מסך הכספים שהעובדים היו זכאים להם.

ראו גם
 טיסה 800 של TWA
 טיסה 841 של TWA
 חטיפת טיסה 847 של TWA

 קישורים חיצוניים 

 אבני דרך בהיסטוריה של TWA
 תמונות מטוסי החברה באתר JetPhotos
 תמונות מטוסי החברה באתר airliners.net


הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה אמריקאיות שנסגרו